Χορτόσουπα µε σύγλινο
Αυτή η διαφορετική «καπνιστή» χορτόσουπα με ποικίλα λαχανικά, σύγλινο και λίγη φάβα, είναι πλούσια και χορταστική, ιδανική για τα κρύα.
2 πράσα, 1 μικρή σελινόριζα, 2 μέτρια κρεμμύδια, 1 μεγάλη πατάτα, 1 χούφτα μανιτάρια άσπρα, στρογγυλά, 2 μέτρια καρότα, 1 κομμάτι κίτρινη κολοκύθα, σε μέγεθος πορτοκαλιού, 2 σκελίδες σκόρδο (ή όσο μας αρέσει), 1/2 φλιτζ. τσαγιού ελαιόλαδο, 500 - 600 γρ. σύγλινο καπνιστό, 3 κουταλιές φάβα (ωμή), 1½ λίτρο σπιτικός ζωμός, αλάτι και πιπέρι
Για να φτιάξουμε την χορτόσουπα με σύγλινο, ετοιμάζουμε όλα τα λαχανικά και τα κόβουμε σε μικρά κομμάτια.Βάζουμε στην κατσαρόλα το λάδι και, όταν ζεσταθεί σε μέτρια προς δυνατή φωτιά, ρίχνουμε μέσα τα κομμένα λαχανικά και ανακατεύουμε για 2 λεπτά ή μέχρι να μαραθούν.Προσθέτουμε τότε το σύγλινο, τη φάβα, λίγο αλάτι, τον ζωμό και ανακατεύουμε.Μαγειρεύουμε τη σούπα σκεπασμένη, αφού χαμηλώσουμε λίγο τη φωτιά, μέχρι να μαλακώσουν όλα τα λαχανικά.Αν χρειαστεί, προσθέτουμε επιπλέον ζωμό ή νερό.Αφαιρούμε με τρυπητή κουτάλα το σύγλινο και περνάμε τη σούπα από το μπλέντερ.Την ξαναρίχνουμε στην κατσαρόλα, ρυθμίζουμε την πυκνότητά της προσθέτοντας, αν χρειάζεται, λίγο βραστό νερό, και προσαρμόζουμε το αλάτι και το πιπέρι στο γούστο μας.Κόβουμε το σύγλινο σε λεπτές φέτες και γαρνίρουμε με μερικές τα πιάτα στα οποία έχουμε σερβίρει τη σούπα.
Πράσα,Σελινόριζα